钦定古今图书集成/理学汇编/文学典/第175卷 > 《徐师曾文体明辩》 > 《诔》
## 钦定古今图书集成/理学汇编/文学典/第175卷 > 《徐师曾文体明辩》 > 《诔》

按：诔者，累也，累列其德行而称之也。《周礼》太祝作六

哀公诔孔子曰：“昊天不吊不慭遗一老，俾屏予一人
以在位，茕茕予在疚。”呜呼哀哉！尼父！古诔之可见者
止此，然亦略矣。窃意《周官》读诔以定谥，则其辞必详。
仲尼有诔而无谥，故其辞独略，岂制诔之初意然欤？
又按：刘勰云：“柳妻诔惠子，辞哀而韵长。”则今私诔之
所由起也。盖古之诔本为定谥，而今之诔惟以寓哀，
则不必问其谥之有无，而皆可为之，至于贵贱长幼
之节，亦不复论矣。其体先述世系行业，而末寓哀伤
之意，所谓传体而《颂》文，荣始而哀终者也。今采数首
列于篇。